มันนีทูเดย์
ธนชาตรับสมัครเจ้าหน้าที่การตลาด
15 เม.ย. 2558

ธนชาตรับสมัครเจ้าหน้าที่การตลาด
บริษัท ธนชาตโบรกเกอร์ ซึ่งเป็นบริษัทในกลุ่มธนชาต ประกาศรับสมัครเจ้าหน้าที่การตลาดประกันภัยรถยนต์ (Telesales) จำนวนมาก เพื่อขยายการบริการไปยังลูกค้าให้ทั่วถึงและครอบคลุมมากขึ้น คุณสมบัติของผู้สมัครอายุไม่เกิน 35 ปี วุฒิปริญญาตรีทุกสาขา ไม่จำกัดเพศ มีทักษะด้านการสื่อสารผ่านทางโทรศัพท์ รักงานบริการ และหากมีประสบการณ์งานขายประกันรถยนต์ หรือมีใบอนุญาตเป็นนายหน้าประกันวินาศภัย จะพิจารณาเป็นพิเศษ ผู้สนใจสามารถสมัครพร้อมสัมภาษณ์ภายในงานได้ทันที ณ ห้องประชุม ตึก A ชั้น 4 บริษัท ธนชาตประกันภัย (อาคาร The Nine ถนนพระราม 9 ซอย 41) ในวันที่ 24 เม.ย. และ 30 เม.ย. 2558 ตั้งแต่เวลา 09.30-14.00 น.
โปรโมชั่นพิเศษ
นางปัญจมานุช มะโนทัย ผู้จัดการโปรแกรมผ่อนชำระ ธนาคารไทยพาณิชย์ เปิดเผยว่า ธนาคารจัดโปรโมชั่นร่วมกับบริษัท พรีม่าโกลด์ อินเตอร์เนชั่นแนล ร่วมกันมอบโปรโมชั่นพิเศษสำหรับลูกค้าที่ซื้อผลิตภัณฑ์พรีม่าโกลด์ และชำระผ่านบัตรเครดิตไทยพาณิชย์พร้อมผ่อนชำระ SCB ดีจัง 0% นานสูงสุด 10 เดือน รับฟรี “สร้อยข้อมือเฉลิมพระเกียรติ ๖๐ พรรษา สมเด็จพระเทพรัตนราชสุดาฯ” ผลิตขึ้นจากหินอเมทิสต์ สีม่วง พร้อมเหรียญโลหะพิมพ์ชื่อโครงการและพิมพ์เลขนูน ๖๐ มูลค่า ๙๙๙ บาท สมทบทุนศิริราชมูลนิธิ “๖๐ พรรษาสยามบรมราชกุมารี” ตั้งแต่วันนี้-30 เม.ย. ณ ร้านพรีม่าโกลด์สาขาที่ร่วมรายการทั่วประเทศ